tartuNLP/wikipedia-smugri-20251201 huggingface dataset:
Pikkukuhankeittäjä

Pikkukuhankeittäjä ("Oriolus xanthonotus") on kuhankeittäjien heimoon kuuluva varpuslintu.
Levinneisyys.
Pikkukuhankeittäjää tavataan Bruneissa, Indonesiassa, Malesiassa, Myanmarissa, Filippiineillä ja Thaimaassa. Laji on edelleen laajalle levinnyt ja yleinen, mutta metsien tuhoutuminen sen levinneisyysalueella on nopeaa ja laajaa.
Elinympäristö.
Pikkukuhankeittäjä elää pääasiassa luonnontilaisissa metsissä 1 220 metrin korkeuteen asti.
Jari Andersson

Jari Andersson (s. 31. toukokuuta 1970 Keuruu) on Sylvään koulun rehtori sekä poliitikko. Lehdistössä "kurirehtorin" maineen toiminnallaan saanut Andersson on ottanut kantaa muun muassa opiskelijoiden tupakanpolttoon sekä koulukiusaamisen estämiseen. Andersson oli kokoomuksen ehdokas europarlamenttivaaleissa 2014. Hän oli myös ehdolla vuoden 2022 aluevaaleissa sekä tuli valituksi. Hän toimii useissa luottamustoimissa.
Martti (Hyvinkää)

Martti on yksi Hyvinkään kaupunginosista. Se sijaitsee Hyvinkään keskustasta kaakkoon pääradan itäpuolella ja valtatien 25 pohjoispuolella. Vuonna 1844 laaditussa Hyvinkään asemanseudun kartassa esiintyy Martin torppa. Torppaa asutti 1800-luvun lopulla suutari Martti Pinni. Torpan asukkaiden suosta raivaama alue tunnettiin nimellä "Martinkorpi". 
Martti on etenkin lapsiperheiden suosima kaupunginosa, jossa on runsaasti pientaloasutusta ja joka on kasvanut 2000-luvulla.
Martti rajautuu luoteessa Rääkänpäähän, pohjoisessa Pavinmäkeen, idässä Tapainlinnaan ja etelässä Martinlehtoon. Lännessä sen rajana toimii Suomen päärata.
Vapaasatama

Vapaa talousalue (Vapaasatama tai vapaakauppa-alue ) on talousalue tai sen osa, joka käsittää maa- ja merialueen. Se on erotettu siihen liittyvän maan tullialueesta, ja se on samassa asemassa kuin ulkomaat. Vapaa talousalueen maahantuotuja tavaroita voi purkaa, varastoida, pakata uudelleen ja luvan perusteella jalostaakin sekä myös viedä edelleen muihin maihin ilman tullikäsittelyä. Vapaa talousalueen tarkoitus on edistää kauttakulkuliikennettä ja -kauppaa.
Historia.
Varhainen vapaasatamajärjestelmä syntyi Italiassa 1500-luvulta alkaen. Livorno oli historian ensimmäinen vapaasatama 1547. Sitä seurasivat Genova (1596), Napoli (1633) ja Venetsia (1661). Marseille perustettiin Ranskan vapaasatamaksi vuonna 1669, mutta kansalliskokous (1792–1795) lakkautti sen.
Papintodistus

Papintodistus () oli aiemmin Suomessa asiakirja, jonka antoi pappi erilaisiin tarkoituksiin. Nykyään vastaavan todistuksen nimenä on virkatodistus.
Säännökset papintodistuksesta.
Papintodistusten antamisesta säädettiin vuonna 1918 annetussa asetuksessa.
Jos yksityinen henkilö halusi toista kuin itseään, vaimoaan tai lastaan taikka hänen hoitonsa ja suojeluksensa alaista henkilöä koskevaa todistusta kirkonkirjan mukaan iästä, maineesta, sukulaisuudesta tai syntymä- tai kuolinajasta, hänen tuli saada sellainen, mutta tarkoitus, johon todistusta pyydettiin, oli samalla ilmoitettava ja merkittävä todistukseen.
Sen sijaan niin kutsutun mainetodistuksen tuli sisältää ainoastaan tieto siitä, nauttiko henkilö kansalaisluottamusta siihen aikaan, kun todistus kirjoitettiin.
Papintodistuksen antamista koskevia säännöksiä sovellettiin myös eriuskolaisseurakunnan johtajaan sekä siviilirekisteriviranomaiseen.
Kaarlo Vallinharju

Kaarlo (Karl) Viljam Vallinharju, vuoteen 1935 "Vallin" (20. tammikuuta 1904 Helsinki – 27. maaliskuuta 1991) oli suomalainen näytelmäkirjailija. 
Vallinharju toimi Pienviljeljäliiton nuoriso-ohjaajana ja kouluttajana.
Jorma Hinkka

Jorma Hinkka (s. 12. tammikuuta 1943 Helsinki) on suomalainen graafinen suunnittelija.
Hinkka toimi Taideteollisuusopistosta vuonna 1968 valmistuttuaan mainospiirtäjänä ja tv-graafikona ja sitten art directorina mainostoimistoissa Lintas, SEK, Anderson &amp; Lembke ja Konsepti, jota oli mukana perustamassa 1983. 1990-luvulta saakka hän on keskittynyt kirjojen muotoiluun ja typografiaan omassa Graafiset Neliöt -yrityksessään.
Hän on suunnitellut vuodesta 1992 alkaen noin 200 kirjaa ja portfoliota, joista noin 130 on valokuvakirjoja.
Hinkka palkittiin urastaan Platinahuipulla Grafia ry:n Vuoden huiput 2010 -tapahtumassa. Vuoden graafikoksi Hinkka nimettiin 1997. Vuonna 2019 hän sai Pro Finlandia -mitalin.
Vuonna 2012 Jorma Hinkka ja Erja Hannula lahjoittivat 1980-luvulta saakka keräämänsä parinsadan taidevalokuvan kokoelman Suomen valokuvataiteen museolle. Suomalaisten töiden lisäksi kokoelmaan kuului teoksia muun muassa Édouard Boubat’lta, Henri Cartier-Bressonilta ja Larry Clarkilta.
Leski- ja orpokassa

Leski- ja orpokassa oli aiemmin Suomessa nimitys eläkelaitokselle, josta maksettiin kassan osakkaan kuoltua eläkettä osakkaan leskelle ja turvattomille alaikäisille lapsille kassan sääntöjen mukaan.
Suomessa oli 1900-luvulla muun muassa seuraavat eläkelaitokset, joista maksettiin tällaisia eläkkeitä:
Lisäksi seuraavat eläkelaitokset maksoivat eläkkeitä leskille ja orvoille, vaikka niiden nimenä ei ollut leski- ja orpokassa:
Ebba Björkbom-Bäckman

Ebba Rosalie Björkbom-Bäckman, aik. "Öflund" (26. lokakuuta 1904 Vaasa – 24. heinäkuuta 1982) oli suomalainen konttoristi ja ruotsin kielellä kirjoittanut runoilija. 
Björkbom-Bäckmanin vanhemmat olivat merikapteeni Knut Axel Björkbom ja Aina Maria Sjöblom. Hän oli naimisissa merikapteeni Uno Ragnar Gideon Bäckmanin kanssa.
Bill Simmons

William J. "Bill" Simmons III (s. 25. syyskuuta 1969 Worcester, Massachusetts) on yhdysvaltalainen urheilutoimittaja ja kirjailija. Hän on työskennellyt ESPN-urheilukanavan toimituksessa useissa eri tehtävissä vuodesta 2001 lähtien.
Simmons on myös työskennellyt puolentoista vuoden ajan käsikirjoittajana ABC-televisiokanavan Jimmy Kimmel Live! -keskusteluohjelmassa, sekä kirjoittanut kaksi kirjaa.
Yhdysvaltain itärannikolta, Bostonin seudulta kotoisin oleva Simmons kannattaa avoimesti alueen urheiluseuroja, kuten Boston Celticsiä ja New England Patriotsia.
Primera Divisiónin kausi 1929

Espanjan jalkapallon Primera Divisiónin ensimmäinen kausi alkoi helmikuussa 1929 ja kausi päättyi heinäkuussa. Historian ensimmäisen Espanjan mestaruuden voitti FC Barcelona.
Ottelut.
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
Karsintaottelut.
Santander säilyi Primera Divisiónissa.
Skip Bayless

John Edward "Skip" Bayless II (s. 4. joulukuuta 1951 Oklahoma City, Oklahoma, Yhdysvallat) on yhdysvaltalainen näyttelijä, urheilutoimittaja ja televisiopersoona. Hän on työskennellyt ESPN-urheilukanavan toimituksessa useissa eri tehtävissä täysipainoisesti vuodesta 2004 lähtien.
Kärkkäistä mielipiteistään ja kommenteistaan tunnettu Bayless on yksi Pohjois-Amerikan urheilupiirien kiistellyimmistä henkilöistä. Hänen vastaväittelijänään toimii usein kanavan toinen kiistelty toimittaja Stephen A. Smith.
Vanderbiltin yliopistosta valmistunut Bayless on ESPN:n lisäksi työskennellyt myös muun muassa Chicago Tribunen ja Los Angeles Timesin toimituksissa.
Ann-Marie Häyrén

Ann-Marie Elisabet Häyrén-Malmström (20. lokakuuta 1904 Helsinki − 10. joulukuuta 1980 Helsinki) oli suomalainen taidemaalari ja ruotsin kielellä kirjoittanut runoilija. 
Häyrénin vanhemmat olivat kasvitieteilijä Ernst Fredrik Häyrén (1878−1957) ja Maria Albrecht (1878−1922). Hän opiskeli maalausta Helene Schjerfbeckin johdolla 1920 ja kävi Suomen Taideyhdistyksen piirustuskoulua 1920 ja 1922 sekä Taideteollista keskuskoulua 1922−1925. Hän osallistui Suomen Taiteilijain näyttelyihin 1921, 1922, 1923 ja 1926.
Häyrén toimi piirustusopettajana Svenska normallyceum -nimisessä oppikoulussa Helsingissä vuosina 1946–1967.
Kirjallista tuotantoa.
Nimellä "Ann-Marie Häyrén":
Kaivola (Laitila)

Kaivola on runsaan 100 asukkaan kylä itäisessä Laitilassa. Lähimmät naapurikylät ovat Katinhäntä etelässä ja Pahojoki idässä. Matkaa Laitilan keskustaan on noin 13 kilometriä. Kaivolassa on kotiseutumuseo, ja koulu jossa on luokat 1.–6. Kylässä toimii Kaivolan kesäteatteri. Teatterin tuotoilla rahoitetaan muun muassa kotiseutuyhdistys Suhinan toimintaa. Kaivola on myös valittu Suomen vuoden kyläksi vuonna 1988.
Fayetteville Marksmen

Fayetteville FireAntz on yhdysvaltalainen jääkiekkoseura, joka on kotoisin Fayettevillesta Pohjois-Carolinasta. Se pelaa SPHL-liigaa.
Joukkue kaudella 2025–2026.
"(Tilanne 2. huhtikuuta 2025)"
Valmennus &amp; Joukkueenjohto.
"Lähde: EliteProspects"
Jean Gascon

Jean Gascon (21. joulukuuta 1920 Montreal – 13. huhtikuuta 1988 Stratford, Ontario) oli kanadalainen oopperaohjaaja ja näyttelijä. Hän suoritti aluksi lääketieteellisiä opintoja ja päätti sitten pyrkiä luomaan uraa näyttämöllä. Ranskan hallituksen myöntämällä stipendillä hän opiskeli draamaa Pariisissa. Palattuaan Montrealiin Gascon oli mukana perustamassa Théâtre du Nouveau-Mondea vuonna 1951.
Gascon toimi Stratfordin festivaalin taiteellisena johtajana vuosina 1968–1974. Hän kuului esittävien taiteiden neuvoa antavaan komiteaan Montrealin maailmannäyttelyssä 1967. Vuosina 1977–1983 Gascon oli National Arts Centren ranskankielisen teatterijaoston johtajana. Gasconin ohjaamien oopperoiden joukossa olivat Mozartin "Così fan tutte", "Figaron häät" ja "Don Giovanni". Muita hänen ohjaamiaan teoksia olivat "Oedipus Rex" ja Montrealin oopperassa "Tosca" sekä "Sevillan parturi".
Gasconista tehtiin Kanadan ritarikunnan "Officer" vuonna 1967, ja hän sai ylennyksen "Companion"-arvoon vuonna 1975. Quebecin hallitus myönsi hänelle vuonna 1985 Prix Denise-Pelletierin. Place des Arts nimesi Théâtre Maisonneuven suuren aulan Gasconin mukaan tämän kuoleman jälkeen (1989).
Elokuviin, joissa Gascon esiintyi, lukeutui "Mies hevosena" (1970).
Mars Orbiter Mission

Mars Orbiter Mission (MOM), epäviralliselta nimeltään "Mangalyaan", on Intian avaruustutkimusjärjestö ISRO:n Mars-luotain, joka laukaistiin 5. marraskuuta 2013 Sriharikotassa sijaitsevasta avaruuskeskuksesta PSLV-kantoraketilla Maata kiertävälle radalle. Marsia kohti alus lähetettiin 1. joulukuuta 2013. Se asettui Marsin kiertoradalle syyskuussa 2014. Samalla ISRO:sta tuli neljäs Marsin saavuttanut avaruusjärjestö Roskosmoksen, NASA:n ja ESA:n jälkeen.
Luotaimessa on viisi tieteellistä instrumenttia, joilla tutkitaan planeetan pinnanmuotoja, mineralogiaa sekä kaasukehää. 
Tieteellinen toiminta.
15 kilogramman tieteellinen hyötykuorma koostuu viidestä mittalaitteesta. 
Satelliitin on tarkoitus suorittaa mittauksia Marsin kiertoradalla vähintään 6 kuukauden ajan.
Huntsville Havoc

Huntsville Havoc on yhdysvaltalainen jääkiekkoseura, joka on kotoisin Huntsvillesta Alabamasta. Se pelaa SPHL-liigaa.
Joukkue kaudella 2025–2026.
"(Tilanne 21. kesäkuuta 2025)"
Vekka (Laitila)

Vekka () on kylä Laitilassa noin viisi kilometriä Laitilan keskustasta itään. Tieyhteys kantatielle 43 on Kaivolantie, joka päättyy noin kilometrin päässä. Kylän läpi virtaa Sirppujoesta haarautuva Ketunjoki, jonka lisäksi Vekkalla on Käpyjärvi.
Knoxville Ice Bears

Knoxville Ice Bears on yhdysvaltalainen jääkiekkoseura, joka on kotoisin Knoxvillesta Tennesseesta. Se pelaa SPHL-liigaa.
Joukkue kaudella 2025–2026.
"(Tilanne 4. huhtikuuta 2025)"
Sergio Vartolo

Sergio Vartolo on italialainen muusikko. Hän opiskeli Bolognan konservatoriossa ja yliopistossa. Hän oli vuoteen 1998 saakka neljäntoista vuoden ajan San Petronion basilikan "maestro di cappella". Hän on Bolognan filharmonisen akatemian akateemikko. Vartolo on esiintynyt eri puolilla Eurooppaa cembalistina, urkurina, kapellimestarina, lavaohjaajana ja laulajana.
Vartolo on levyttänyt muiden muassa J. S. Bachin, Girolamo Frescobaldin, Claudio Monteverdin ja Giovanni Maria Trabacin teoksia. Hänen levytyksistään on myönnetty Preis der deutschen Schallplattenkritik, Choc-palkinto ja Diapason d'Or.
Vesitorninmäen kalliomaalaus

Vesitorninmäen eli Tyynelän kalliomaalaus sijaitsee Elimäen kuntakeskuksessa Kouvolassa maakunta. Kalliomaalauksen löysi 8.7.1999 opettaja Veikko Turkki ja se on ajoitettu kivikauteen.
Kallio ja sen sijainti.
Maalauskallio kohoaa asutuksen keskellä läheisen Tyynelän talon takana niin, että maalaus sijaitsee sen pihapiirissä (liikkuminen luvanvaraista). Kallion takana seisoo korkea vesitorni. Kuusi metriä korkea kallio on rapakiveä, joka on jääkauden pyöristämä. Kallio on maalauksen kohdalta sisäänpäin kallellaan suojaten maalausta ylhäältä tulevalta sään pahimmalta vaikutukselta. Kallion alla ja sen pohjoispuolella virtaa pieni Teutjoki, joka mutkittelee aikoinaan pelloksi kuivatun Elimäenjärven muinaisrannassa.
Maalaus.
Maalauksesta tunnistaa yhden eläinhahmon ja ihmiskuvion. Eläin on 36 senttimetriä pitkä ja 18 senttimetriä korkea, ja se on täyteisesti maalattu. Eläimellä, joka katsoo vasemmalle, on vain kaksi jalkaa, mutta korva erottuu vielä. Eläin ei muistuta hirveä ja sen lajiuttaminen on vaikeaa. Eläimen takana seisova ihmishahmo on sitä paljon suurempi. Se on 87 senttimetriä korkea ja se on maalattu kädet kohotettuina. Käsien välimatka on 45 senttimetriä. Jalat ovat haalistuneet, mutta erityisesti vasen jalka erottuu huonosti. Jalkojen välistä on tehty epävarma havainto pienestä ihmishahmosta. Kallion ylemmissä osissa on nähty lisää punaväriä, mutta siellä ei erotu lisää kuvioita.
Maalaus on saattanut aikoinaan liittyä Elimäenjärveen, mutta sijaitsee muinaisen Itämeren kannalta kivikautisella korkeudella. Siten se voi olla merenrantakuvastoa.
Marjaana Virta

Marjaana Virta (s. 8. marraskuuta 1958 Lahti) on suomalainen graafinen suunnittelija, joka tunnetaan erityisesti palkituista kirjojen ulkoasun ja typografian suunnittelutöistään sekä Marimekolle suunnittelemistaan painokuoseista.
Virta kirjoitti ylioppilaaksi 1977 ja valmistui graafiseksi suunnittelijaksi Lahden Muotoiluinstituutista 1981. Hän toimi pitkään kirjanmuotoilijana WSOY-kustantamossa ja tämän jälkeen hän on jatkanut työskentelyä omassa yrityksessään. Graphic Design Marjaana Virta Oy on perustettu 1993.
Virta on tehnyt kansikuvia muun muassa useisiin Leena Krohnin kirjoihin.
Virta palkittiin vuoden 1988 Vuoden huiput -kilpailussa hopeahuipulla kirjan "Kuningas Rastasnokka" graafisesta muotoilusta ja vuonna 1994 hopeahuipulla Marimekolle ja Routledgelle suunnitellusta painotuotteiden ja tekstiilien kokonaisuudesta. Vuoden graafikko -tunnustuspalkinnon Virta sai 1993.
Kuka sen opettaa

Kuka sen opettaa on Kaija Koon kahdestoista studioalbumi, joka julkaistiin 11. huhtikuuta 2014. Se on artistin ensimmäinen studioalbumi sitten vuoden 2010, jolloin hänen albuminsa "Irti" julkaistiin. "Kuka sen opettaa" nousi toisella listaviikollaan Suomen virallisen albumilistan ensimmäiseksi. Albumi on myynyt kultaa yli 15 000 kappaleen myynnillään. Vuoden 2014 aikana sitä myytiin 18 633 kappaletta ollen vuoden viidenneksi myydyin albumi. 
Tuotanto ja kappaleet.
Albumin on tuottanut Jukka Immonen, Hannu Korkeamäki ja Antti Riihimäki. Kaija Koo on kertonut albumin eroavan aiemmista julkaisuistaan siten, että sitä on ollut tekemässä useita musiikkialan ”nuoria tekijöitä”, eikä artistin ”luottotekijältä”, entiseltä aviomieheltä Markku Impiöltä, ole albumilla kuin yksi kappale. 
Artisti on kertonut albumin ensimmäisen kappaleen, ”Supernaiset”, olevan voima- ja ystävyyslaulu naisille. Ensimmäisenä singlenä julkaistu ”Kuka sen opettaa” kertoo puolestaan, kuinka pitkän parisuhteen jälkeen jatketaan eteenpäin elämässä.
Paula Vesalan sanoittaman kappaleen ”Sydän vähän kallellaan” artisti on omistanut omalle pojalleen.
Singlet.
Albumin ensimmäisenä singlenä julkaistiin sen nimikkokappale ”Kuka sen opettaa”, jonka ovat säveltäneet Jonnaemilia Kärkkäinen ja Mikko Tamminen sekä sanoittanut Paula Vesala. Kappale menestyi julkaisunsa jälkeen hyvin: Se nousi ensimmäisellä listaviikollaan latauslistan toiseksi ja radioiden 16. soitetuimmaksi kappaleeksi. Jo toisella viikolla kappale nousi radiolistan kärkeen. Kappale on sijoittunut myös singlelistalle, parhaimmillaan 17. sijalle.
Toinen single ”Supernaiset” nousi listaviikolla 22/2014 radiolistan 117. sijalta suoraan viidenneksi. Viikolla 24/2014 kappale nousi radiolistan toiseksi. Se on noussut myös latauslistan viidenneksi.
Kolmas single ”Surulapsi” julkaistiin syyskuussa 2014.
Kauppakeskus Komppi

Kauppakeskus Komppi on Ikaalisten Läykkälänlahden kaupunginosassa Nummenrinteen alueella, Valtatien 3 välittömässä läheisyydessä sijaitseva kauppakeskus, joka avattiin 20. maaliskuuta 2014. Liikekeskuksen pinta-ala on 9 000 m², josta liikkeiden pinta-alaa on noin 8 000 m². Keskuksen 12 liikkeestä niin kutsutut ankkuriliikkeet ovat K-Supermarket ja Tokmanni. Sen sijoittajina olivat muun muassa CastorCon Finland Oy, joka rakensi keskuksen, sekä Veikko Laine Oy. Keskus työllistää yli 100 henkilöä.
Liikkeet.
Lähde:
Anna-Lena Friedsam

Anna-Lena Friedsam (s. 1. helmikuuta 1994 Neuwied) on saksalainen tennispelaaja. Parhaimmillaan hän on ollut kaksinpelissä WTA-listan sijalla 48 toukokuussa 2016. Hän on voittanut urallaan 12 ITF-turnausta kaksinpelissä ja kolme ITF-turnausta nelinpelissä. Marraskuussa 2013 Friedsam selviytyi loppuotteluun Taipein turnauksen nelinpelissä Alison Van Uytvanckin kanssa. He kuitenkin hävisivät sen Caroline Garcialle sekä Jaroslava Švedovalle.
Friedsam pelasi Grand Slam -turnauksen pääsarjassa ensimmäisen kerran Ranskan avoimissa 2014.
400 metrin juoksu olympialaisissa

400 metrin juoksu on ollut kesäolympialaisten ohjelmassa nykyaikaisten olympialaisten historian alusta alkaen, vuodesta 1896. Naisten 400 metrin juoksu on ollut olympialajina vuoden 1964 olympialaisista. Eniten kultamitaleita ovat voittaneet yhdysvaltalaiset urheilijat.
Alizé Lim

Alizé Lim (s. 13. heinäkuuta 1990 Pariisi) on ranskalainen tennispelaaja. Parhaimmillaan hän on ollut kaksinpelissä WTA-listan sijalla 135 toukokuussa 2015. Hän on voittanut urallaan kolme ITF-turnausta kaksinpelissä ja kuusi ITF-turnausta nelinpelissä.
Lim pelasi Grand Slam -turnauksessa ensimmäisen kerran Ranskan avoimissa 2011, jossa hän osallistui nelinpeliin. Kaksinpelin Grand Slam -turnaukseen hän osallistui ensimmäisen kerran Ranskan avoimissa 2014.
Iskelmäparaati (elokuva)

Iskelmäparaati () on Walt Disneyn tuottama animaatioelokuva vuodelta 1946. Elokuva koostuu kymmenestä episodista, joissa musiikkikappale on kuvitettu piirroselokuvalla. Musiikin tyylilaji ei ole pelkkää iskelmää, vaan mukana on myös jazzia, oopperaa ja Sergei Prokofjevin "Pekka ja susi".
Elokuvan yhdysvaltalaisista videojulkaisuista poistettiin jakso ”The Martins and the Coys”, koska ammuskelua ei pidetty sopivana lapsille. Pohjoismaisessa DVD-julkaisussa jakso on mukana.
Dave Van Ronk

Dave Van Ronk (30. kesäkuuta 1936 Brooklyn, New York – 10. helmikuuta 2002 New York) oli yhdysvaltalainen folk- ja blueslaulaja, lauluntekijä ja kitaristi.
Elämä ja ura.
Van Ronk syntyi suuren laman aikana yksinhuoltajaäidin työläisperheeseen. Hän vietti lapsuutensa Brooklynissa New Yorkissa, ja vuonna 1945 hän muutti äitinsä kanssa Queensiin. Hän jätti lukion kesken ja ryhtyi seitsemäntoistavuotiaana ansaitsemaan elantonsa jazz-kitaristina ja laulajana. Kun muusikonura ei lyönyt leiville, hän lähti merille pariksi vuodeksi.
Palattuaan New Yorkiin Van Ronk muutti Greenwich Villageen ja löysi folkmusiikin. Hän julkaisi ensimmäisen soololevynsä vuonna 1958. Hän julkaisi 1950- ja 1960-luvuilla yhteensä kymmenen levyä, ja hänestä tuli tunnettu myös folkfestivaalikiertueiden esiintyjänä.
Van Ronk oli merkittävä henkilö 1960-luvun alun folkmusiikkipiireissä myös sen vuoksi, että hän tuki henkilökohtaisesti monia nuoria ja nousevia folklaulajia kuten Bob Dylania ja Joni Mitchelliä. Vuoden 2013 elokuva "Inside Llewyn Davis" perustuu osin Van Ronkin elämään tuolta ajalta.
Van Ronkin musiikissa folkiin yhdistyi blues, jazz ja ragtime. Hänen kitaransoittonsa sai vaikutteita pianotekniikoista. Kuten moni muukin ajan folkesiintyjä, hänkin siirtyi välillä sähköiseen musiikkiin 1960-luvulla.
Yksityiselämä.
Poliittisesti Van Ronk oli vasemmistolainen. Hän oli naimisissa kahdesti. Hän kuoli vuonna 2002 sydänkohtaukseen sairastettuaan suolisyöpää. Hänen mukaansa on nimetty Sheridan Square -aukion osa Greenwich Villagessa.
Džankoi

Džankoi (, , ) on kaupunki Krimin niemimaan pohjoisosassa, Ukrainan Krimin autonomisessa tasavallassa, jota aluetta Venäjä on helmikuusta 2014 saakka miehittänyt. Kaupungin asukasluku on noin 36 086 (2013). Se oli myös ympäröivän 74 131 asukkaan Džankoin piirin hallintokeskus.
Kaupunki on liikenteellinen solmupiste sekä valtatie- että rautatieliikenteessä Ukrainan mantereen ja Krimin niemimaan valtaosan välillä. Kaupungin kautta kulkevat niin läntisempi kuin itäisempikin Krimille vievä Ukrainan rautateiden päärata. Samoin tärkeät valtatiet M24 (osa eurooppatietä E97) ja M18 (E101) Krimille kulkevat kaupungin kautta.
Vaikka kaupunkialueella vuonna 2001 olikin lievä venäläisenemmistö, etniseltä taustaltaan tämä Krimin niemimaan pohjoisosan seutu (Džankoi ja Džankoin piiri yhdessä, yhteensä 110 217 asukasta 2013) oli vuoden 2001 väestönlaskennassa prosentuaalisesti enemmän ukrainalaisten ja krimintataarien, kuin etnisesti venäläisten aluetta. Ukrainan tilastokeskuksen mukaan krimintataarien syntyvyys oli lisäksi merkittävästi suurempaa ja ikäjakauma venäläisväestöä nuorempaa. Siten venäläisten osuus oli luontaisen väestönkasvun perusteella pienenemässä. Lisäksi Krimin tataarien paluumuutto Krimin autonomisen tasavallan alueelle jatkui Ukrainan väestötilastojen mukaan vuoden 2001 jälkeenkin.
Sotilaslentokenttä ja Venäjän armeijan sotatoimia maaliskuussa 2014.
Satelliitti- ja ilmakuvissa kaupungin kaakkoispuolella näkyy sotilaslentokenttä, Džankoin lentotukikohta (koordinaatit ). Esimerkiksi maaliskuun 11.–12. päivänä 2014 kerrottiin venäläisten sotatoimista alueella: vieraan vallan sotajoukot tunkeutuivat kaupunkiin hyökkäyshelikopterien (neljä Mi-24) ja suuren, aseistetuilla sotilailla tuetun kuljetuskolonnan voimin. Seudulle kuljetettiin myös partioveneitä. Toimet eivät olleet Ukrainan eikä Krimin autonomisen tasavallan perustuslakien eikä edes Sevastopolin laivastotukikohdan vuokrasopimuksen mukaisia vaan vastoin sekä lakia että valtiosopimuksia.
Heimo Anttiroiko

Heimo Matias Anttiroiko (23. joulukuuta 1927 Lohtaja – 19. joulukuuta 2008 Himanka) oli suomalainen lauluntekijä ja kuoronjohtaja. Hän toimi muun muassa Kokkolan ja Himangan Työväen Laulajien kuoronjohtajana sekä soitti itse eri työväen- ja tanssiorkestereissa 1940-luvulta lähtien. Parhaiten Anttiroiko tunnetaan lukuisten työväenlaulujen säveltäjänä, sanoittajana ja kääntäjänä. Hän on säveltänyt myös Einari Vuorelan ja Eino Leinon runoja.
Anttiroikon tuotanto käsittää satoja kappaleita, joista Teostossa on yli 170. Tunnetuin hänen käännöksistään on toisen maailmansodan aikaisen Puolan vastarintaliikkeen laulu "Partisaanivalssi", jonka on levyttänyt muun muassa KOM-teatteri. Vuonna 1978 Love Records julkaisi albumin "Heimo Anttiroiko - työväenlaulun veteraani", jossa hänen kappaleitaan tulkitsevat useat eri kuorot, sekä artistit kuten Sinikka Sokka. 1970-luvulla Anttiroiko oli myös ohjaajana Kulttuuritalolla toimineiden SDNL:n laulu- ja teatteriryhmien parissa. 
Hänen käännöskappaleensa "Buchenwaldin hälytys" on mukana vuonna 2006 valmistuneessa dokumenttielokuvassa "Kenen joukoissa seisot", joka käsittelee 1970-luvun poliittista laululiikettä. Samana vuonna ilmestyi Anttiroikon lauluja sisältävä kirja "Tiellä ja muita Heimo Anttiroikon lyyrisiä lauluja".
Anttiroiko lukeutui vähemmistökommunisteihin ja oli SKDL:n hajoamisen jälkeen mukana Devan toiminnassa.
Värillä ei ole väliä

Värillä ei ole väliä on vuonna 1990 julkaistu EP-levy, joka liittyy PAND – Taiteilijat rauhan puolesta -järjestön samannimiseen kampanjaan. Sen tarkoituksena oli kiinnittää huomiota rasismiin ja erityisesti tuolloin Etelä-Afrikassa harjoitettuun apartheid-politiikkaan. Hankkeeseen kuului myös televisiokonsertti. Levyn tuotto luovutettiin Kirkon ulkomaanavulle. 
Projekti sai alkunsa eteläafrikkalaisen laulajan Jennifer Fergusonin Suomen vierailun yhteydessä. Hänen lisäkseen levyllä esiintyvät muun muassa Sonja Lumme, Dave Lindholm sekä Pantse Syrjä. Yhden kappaleista teki Juice Leskinen.
Kappaleet.
A-puoli:
B-puoli:
Miliisi (kappale)

 
Miliisi on suhteellisen tuntemattomaksi jääneen Foggy-yhtyeen singlejulkaisu vuodelta 1973. Singlen molemmat kappaleet ovat soitinesityksiä.
Levy-yhtiö on Love Records ja singlen kaupallinen tunnus LRS 2020. Tuottaja on Paavo Lappalainen.
Moottoripyöräilyn Valencian Grand Prix

Valencian Grand Prix on ratamoottoripyöräilyn MM-sarjassa vuodesta 1999 lähtien vuosittain ajettava osakilpailu. 
Espanjassa ajetaan Valencian kilpailun lisäksi myös Espanjan GP, Katalonian GP ja Aragonian GP.
Rémi Bezançon

Rémi Bezançon (s. 1971) on ranskalainen käsikirjoittaja ja elokuvaohjaaja. Hän on opiskellut elokuvaa École Supérieure de Réalisation Audiovisuellessa (ESRA) Pariisissa ja École du Louvressa. 
Elokuva "Loppuelämäsi ensimmäinen päivä" sai kolme César-palkintoa ja oli lisäksi ehdokkaana kuuteen palkintoon.
Chicken McNuggets

Chicken McNuggets on pikaruokaketju McDonald’sin kananugetti- eli kanapala-ateria. Ateria lanseerattiin ravintolan valikoimiin vuonna 1983.
Chicken McNuggetseja myydään Suomessa neljän, kuuden, yhdeksän ja kahdenkymmenen kappaleen annoksina. Suomen ravintoloissa myytävät kananugetit valmistetaan Tanskassa.
Galois’n teoria

Galois’n teoria on abstraktiin algebraan kuuluva, Évariste Galois’n mukaan nimetty teoria, joka muodostaa yhteyden kunta- ja ryhmäteorian välille. Galois’n teorian avulla voidaan tietyt kuntateorian ongelmat muuttaa ryhmäteorian ongelmiksi, jotka voivat olla yksinkertaisempia ja paremmin ymmärrettyjä. 
Alun perin Galois käytti permutaatioryhmiä kuvailemaan, kuinka annetun polynomiyhtälön juuret liittyvät toisiinsa. Modernit Galois’n teorian menetelmät sisältävät muun muassa kuntalaajennusten automorfismien tutkimista.
Galois’n yhteydet yleistävät Galois’n teoriaa.
Enojärvi

Enojärvi voi tarkoittaa seuraavia:
Dess–Martin-perjodinaani

Dess–Martin-perjodinaani (C13H13IO8) on orgaaninen yhdiste, joka sisältää hypervalenttisen jodiatomin. Yhdistettä käytetään orgaanisen kemian synteeseissä hapettimena. Nimensä reagenssi on saanut kehittäjiensä yhdysvaltalaisten kemistien Daniel Dessin ja James Martinin mukaan, jotka raportoivat yhdisteen käytön vuonna 1983.
Ominaisuudet.
Huoneenlämpötilassa Dess–Martin-perjodinaani on kiteistä valkoista ainetta. Yhdiste ei liukene veteen eikä aromaattisiin tai alifaattisiin hiilivetyihin, mutta liukenee kohtalaisesti tetrahydrofuraaniin, asetonitriiliin, trikloorimetaaniin ja dikloorimetaaniin. Yhdiste on kiinteänä suhteellisen stabiili, mutta saattaa räjähtää iskusta. Yhdiste myös hajoaa kosteuden ja valon vaikutuksesta. Tämän vuoksi Dess–Martin-perjodinaania käytetään tyypillisesti liuoksena.
Valmistus ja käyttö.
Dess–Martin-perjodinaania valmistetaan lähtemällä o-jodibentsoehaposta. Ensimmäisessä vaiheessa o-jodibentsoehappo hapetetaan 2-jodoksibentsoehapoksi kaliumbromaatin avulla. 2-Jodoksibentsoehappo reagoi happaman katalyytin läsnä ollessa etikkahappoanhydridin kanssa muodostaen Dess–Martin-perjodinaania.
Dess–Martin-perjodinaania käytetään hapetattaessa primäärisiä alkoholeja aldehydeiksi ja sekundäärisiä alkoholeja ketoneiksi. Yhdiste ei hapeta primäärisiä alkoholeja karboksyylihapoiksi asti. Dess–Martin-perjodinaani pelkistyy reaktiossa jodinaaniksi ja sivutuotteena muodostuu etikkahappoa. Yhdiste soveltuu erityisesti allyylisten alkoholien hapettamiseen, koska muilla tavoin niiden selektiivinen hapettaminen on vaikeaa.
Monacon Grand Prix 2014

Monacon Grand Prix 2014 oli Formula 1 -sarjan kuudes kilpailu kaudella . Se ajettiin Circuit de Monacolla 25. toukokuuta.
Kilpailu.
Aika-ajoissa eturiviin itsensä ajoivat Mercedeksen Nico Rosberg ja Lewis Hamilton. He myös pitivät koko kilpailun ajan saman järjestyksen, ja näin kauden toisen ja uransa viidennen osakilpailuvoiton ottanut Rosberg nousi uudelleen MM-sarjassa pistejohtoon. Aika-ajoissa Williamsin Felipe Massan kanssa kolaroinut Caterhamin Marcus Ericsson joutui rangaistuksena lähtemään kilpailuun varikolta. Lotuksen Pastor Maldonadon autosta rikkoutui polttoainepumppu lämmittelykierrokselle lähdettäessä, eikä hän päässyt mukaan lähtöön, näin ollen lähtöruutu 15 jäi tyhjäksi.
Kilpailun ensimmäisellä kierroksella McLarenin Jenson Button törmäsi Force Indian Sergio Péreziin Mirabeau -mutkassa, Pérezin auton kärsiessä huomattavia vaurioita ja jäädessä radalle, Button selvisi ilman vaurioita ja rangaistusta tilanteesta. Radalle tuli kolmen kierroksen ajaksi turva-auto, ja sen poistuttua nelinkertainen maailmanmestari Sebastian Vettel ajeli huomattavan hiljaa turbovian vuoksi ja putosi viimeiseksi alun kolmannelta sijalta. Pian kilpailu päättyi hänen osaltaan kauden toiseen keskeytykseen. Toro Rosson Daniil Kvjat teki Vettelille pian seuraa pakoputkiongelman myötä. Ennen seuraavaa turva-autoepisodia, joka nähtiin pian Sauberin Adrian Sutilin kierroksella 24 tapahtuneen kaiteeseen törmäyksen jälkeen, kärjessä ajettiin vakaassa järjestyksessä Rosberg-Hamilton-Räikkönen-Ricciardo-Alonso. Kun turva-auton aikana kierroksella ohitetut saivat luvan ohittaa muut autot noustakseen samalle kierrokselle turva-auton perään, osui Marussian Max Chilton Räikkösen autoon pakottaen Räikkösen tekemään ylimääräisen varikkopysähdyksen ja se pudotti hänet sijalle 13. Sieltä Räikkönen nousi vähitellen ylöspäin, osittain pistesijoilla ajaneiden Valtteri Bottaksen (moottori) ja Esteban Gutiérrezin (osui seinään La Rascassessa) keskeytysten myötä.
Räikkönen taisteli kilpailun loppupuolella kuudennesta sijasta McLaren -kuljettajien kanssa, Kevin Magnussenin ollessa suhteessa varsin hidas juuri kuudennella sijalla. Lopulta tallikaveri Button ohitti hänet seitsemän kierrosta ennen maalia, ja Räikkönen yritti samaa kierrosta myöhemmin. Molempien ajolinjat olivat kuitenkin normaalista poikkeavat tullessa Loewsin hitaaseen mutkaan, ja jäivät sen vuoksi siinä jumiin. He menettivät aikaa ja sijoituksia niin, että putosivat lopullisille sijoilleen 10 (Magnussen) ja 12 (Räikkönen). Tämän tapauksen jälkeen Räikkönen kävi vielä varikolla hakemassa autoonsa tuoreet renkaat, ja ajoi kilpailun nopeimman kierrosajan (1.18,479) 40:nnen kerran urallaan.
Kanadan Grand Prix 2014

Kanadan Grand Prix 2014 oli Formula 1 -sarjan seitsemäs kilpailu kaudella 2014. Kilpailu ajettiin 8. kesäkuuta Montrealissa sijaitsevalla Circuit Gilles Villeneuven osittaisella katuradalla.
Kilpailu.
Paalupaikalta kauden seitsemänteen osakilpailuun starttasi Mercedeksen Nico Rosberg. Hänen rinnaltaan lähti tallikaveri Lewis Hamilton, ja kolmannesta ruudusta Red Bullin Sebastian Vettel. Ensimmäisessä mutkassa Hamilton yritti ohittaa Rosbergin, mutta Rosberg lukitsi renkaansa ja pakotti Hamiltonin ajamaan ensimmäisen mutkan leveäksi. Tässä tilanteessa Sebastian Vettel onnistui ohittamaan Hamiltonin ja nousi kilpailussa toiseksi. Marussia-kaksikko Jules Bianchi ja Max Chilton kolaroivat radan kolmannessa mutkassa ja molemmat joutuivat keskeyttämään kilpailun heti ensimmäisellä kierroksella. Keskeytys oli Chiltonin F1-uran ensimmäinen, joka tuli hänen 26:ssa GP:ssään. Brittikuski sai seuraavaan kilpailuun kolmen lähtöruudun rangaistuksen. Turva-auto tuli heti radalle.
Turva-auto tuli pois radalta kierroksella 8, jolloin kilpailu jatkui. Hamilton pystyi ohittamaan Vettelin kierroksella 10 nousten takaisin kilpailun kakkoseksi. Caterhamin japanilaiskuljettaja Kamui Kobayashi spinnasi kierroksella 23 radan toisessa mutkassa - Kobayashi keskeytti takajousituksen hajottua samalla kierroksella. Myös Kobayashin tallikaveri Marcus Ericsson joutui keskeyttämään kilpailun kierroksella 7. Kierroksella 37 Mercu-kuskit ajoivat kärjessä muilta karussa, kunnes molempiin autoihin tuli MGU-K vika. He menettivät noin 160 hevosvoimaa ja se rasitti heidän takajarrujaan. Toisten varikkopysähdysten jälkeen Hamilton oli siirtynyt kilpailun kärkeen, mutta ajoi mutkan 10 leveäksi, jolloin Rosberg pääsi Hamiltonin kantaan. Hamilton ajoi seuraavan mutkan suoraksi ja ilmoitti jarrujensa pettäneen. Hamilton keskeytti kierroksella 46. Uusilla renkailla ajaneet saivat kilpailun lopussa muita kiinni. Red Bullin Daniel Ricciardo ohitti itsensä palkinnoille ja kierroksella 67 hän ohitti kilpailun kärjessä olleen Nico Rosbergin. Takana ajavat Vettel, Sergio Pérez ja Felipe Massa taistelivat viimeisestä palkintopallisijasta. Vettel onnistui ohittamaan Pérezin viimeiselle kierrokselle lähdettäessä. Massa yritti tehdä samaa meksikolaiselle, mutta viimeisen kierroksen alkaessa Pérez vaihtoi ensimmäisen mutkan jarrutuksessa ajolinjaansa, jolloin takanatuleva Massa törmäsi häneen. Molemmat paiskautuivat seinille, ja turva-auto tuli vielä viimeisellä kierroksella radalle. Pérez sai seuraavaan kilpailuun viiden lähtöruudun rangaistuksen.
Kilpailun voittoon ajoi Daniel Ricciardo, jolle voitto oli hänen uransa ensimmäinen. Toiseksi ajoi Nico Rosberg ja kolmanneksi Sebastian Vettel. Monien keskeytysten siivittämänä ongelmista kärsinyt Williamsin Valtteri Bottas nousi seitsemänneksi ja Ferrarin Kimi Räikkönen kymmenenneksi. Räikkönen pyörähti kilpailun aikana mutkassa 10, päästen jatkamaan matkaansa. Felipe Massalle jäi kilpailun nopein kierrosaika 1.18,504.
Tulokset.
† = Keskeyttivät kilpailun, mutta ajoivat 90% kilpailupituudesta.
Tarttuu muhun

Tarttuu muhun on suomalaisartisti Jannika B:n kappale hänen "Kaikki rohkeus" -nimiseltä esikoisalbumiltaan. Sony Music ja Jannika B:n oma levymerkki Ona julkaisivat kappaleen albumin viidentenä ja viimeisenä singlenä 8. toukokuuta 2013. Kappaleen on tuottanut Jonas Olsson, joka on myös säveltänyt sen. Sanoituksen on tehnyt Jannika B itse yhdessä Heidi Maria Paalasen kanssa.
Singlen julkaisun yhteydessä artisti itse kertoi lähtevänsä toukokuussa koko kesän kestävälle kiertueelle. "Tarttuu muhun" ei sijoittunut lainkaan listoille.
Itseni herra

Itseni herra on suomalaisartisti Jannika B:n kappale hänen toiselta, "Šiva" -nimiseltä studioalbumilta. Sony Music ja Jannika B:n oma levymerkki Ona julkaisivat kappaleen albumin toisena singlenä 4. maaliskuuta 2014. Radiossa se sai ensisoittonsa jo 27. helmikuuta 2014, kun toimittaja Sofia Thurén soitti sen YleX-kanavan "Uuden musiikin iltavuoro"-ohjelmassa.
Kappaleen ovat säveltäneet ja sanoittaneet Jannika B yhdessä Heidi Maria Paalasen kanssa. Sanoituksiltaan kappale kertoo siitä kuinka ihmisten kuuluisi elää itsensä takia, toteuttaa unelmia ja arvostaa jokaista päivää niin kuin se olisi viimeinen.
Toistaiseksi kappale on sijoittunut ainoastaan radiolistalle, jossa sen paras sijoitus on 15. sija.
Otso-metsäpalvelut

Otso-metsäpalvelut Oy (yrityksen käyttämä kirjoitusasu OTSO Metsäpalvelut) oli metsäpalveluja tuottanut suomalainen yritys. Se toimi valtakunnallisesti koko Suomen alueella. Palveluverkostoon kuului noin 60 toimipistettä ympäri maata. Yrityksen palkkalistoilla toimii noin 150 metsäalan ammattilaista. Otson palveluvalikoimaan kuuluivat metsäautoteiden ja siltojen rakentaminen, kunnostusojitus, puukauppa, lannoitukset, metsänhoito, metsäkiinteistönvälitys, tila-arviot, metsäsuunnittelu, luonnonhoitopalvelut ja sähkölinjojen vierimetsänhoito sekä reunavyöhykehakkuut.
Otso-metsäpalvelut Oy:n toimitusjohtajana toimi Kari Lundell.
Otso-metsäpalvelut oli alun perin osa valtion Metsäkeskusta, mutta se eriytettiin omaksi liiketoimintayksikökseen. Helmet Business Mentors Oy ja toimiva johto osti organisaation Metsäkeskukselta liiketoimintakauppana ja siitä tuli samalla osakeyhtiö 1. lokakuuta 2016.
Yhtiön liikevaihto ensimmäisellä tilikaudella oli 62,3 M€ ja liikevoitto 0,9 M€. (2018) Ensimmäinen tilikausi oli 17 kk.
Yritys jätti konkurssihakemuksen Pirkanmaan käräjäoikeudelle 8. lokakuuta 2021 oltuaan yrityssaneerauksessa syksystä 2020 lähtien. Yhtiön oman ilmoituksen mukaan sen tuloksen painoivat heti alussa tappiolle metsäteiden rakentamisen supistuminen sekä sille siirtyneiden vanhojen projektien alhaiset katteet. Yrityssaneerausohjelmassa yrityksen lähes kymmenen miljoonan euron velkoja leikattiin 4,9 miljoonalla eurolla oman pääoman vastaavasti vahvistuessa. Tästä huolimatta velkoja jäi noin neljä miljoonaa euroa. Koronaviruspandemia heikensi kannattavuutta entisestään vaikeuttamalla tiekuntien kokousten järjestämistä ja hankaloittamalla uusien projektien myyntiä. Eri toimijoiden kanssa käydyt neuvottelut toiminnan jatkon turvaavan rahoituksen saamiseksi eivät johtaneet tuloksiin.
What If (Frida Amundsenin kappale)

What If on norjalaisartisti Frida Amundsenin kappale. Sen julkaisee Warner Music artistin kolmantena singlenä 21. maaliskuuta 2014. Kappale nauhoitettiin Decibel Studiolla Tukholmassa.
Kappalelista.
Digitaalinen lataus
SCA Fighting

SCA Fighting on nykyaikainen keppikamppailulaji, joka syntyi 1960-luvulla Yhdysvalloissa. Se pohjautuu keskiaikaiseen länsimaiseen taistelutapaan, ja osallistujat varustautuvat keskiaikaisiin vaatteisiin ja haarniskoihin. Laji tunnetaan myös nimillä SCA Heavy Combat Fighting sekä Suomessa nimellä rottinkitaistelu.
Lajin säännöt luo kansainvälinen historianelävöittämiseen keskittynyt yhdistys Society for Creative Anachronism. Suomessa toiminta tapahtuu Suomen keskiaikaseuran alaisuudessa.
Taisteluun osallistuvilla on yllään sääntöjen vaatima haarniska sekä aseinaan rottingista tehdyt kepit. Taistelu tapahtuu täydellä nopeudella ja kovalla kontaktilla. Taistelut voivat olla aina kaksintaisteluista suuriin kahden osapuolen sotiin.
Ida Salin

Ida Sofia Salin (o.s. Öflund; 29. huhtikuuta 1865 Vihti – 19. elokuuta 1952 Helsinki) oli suomalainen yritysjohtaja ja lahjoittaja.
Salin oli ensimmäisiä suomalaisia ammattikoulutuksen saaneita naispuutarhureita. Toimittuaan ammatissa kymmenen vuotta hän avioitui 1895 Wilhelm Salinin kanssa, joka oli perustanut nyörinpunomon Ab Wilh. Salins snörmakeri. Syksyllä 1899 Wilhelm Salin kuoli. Samana keväänä oli heidän pieni poikansa Sigurd Otto Wilhelm kuollut vain 5 kk ikäisenä. Ida ei saanut muita lapsia. Miehensä kuoltua hän otti yrityksen vastuulleen. Hän rakennutti Lauttasaareen huvilan Solvikstorp. Testamentissaan hän lahjoitti varoja hyväntekeväisyyteen. mm. yhdistyksille "De gamlas hem", "Blindhemmet", "Förengen för lyttas bistånd", "Gosahemmet vid Nylandsgatan" ja "Husmoderförbund". Merkittävimmän osan omaisuuttaan, muun muassa huvilan, hän lahjoitti Naisasialiitto Unionille käytettäväksi iäkkäiden sivistyneiden naisten kesäkotina. Hän lahjoitti myös varoja käytettäväksi kesäkodin ylläpitoon ja edellytti että Solvikstorp säilytetään sellaisena kun se luovutushetkellä on ilman että huvilaan tehdään merkittäviä muutoksia. Huvila nimettiin myöhemmin hänen mukaansa Villa Saliniksi, ja siitä tuli virkistyslomakoti "vanhoille sivistyneille naisille" ja myös koulutustila. Nyörinpunomosta kasvoi Ida Salinin aikana alallaan Suomen suurin. Hän toimi yrityksen johdossa kuolemaansa saakka. Yrityksen myymälä toimi Fabianinkadulla. Nyörinpunomon laitteita ja koneita ja työnäytteitä on lahjoitettu Helsingin kaupunginmuseolle. Niitä oli vuonna 2012 esillä helsinkiläisiä käsityöläisiä esittelevässä näyttelyssä Hakasalmen huvilassa.
Salinin vanhemmat olivat Gustaf Henrik Öflund ja Edla Sofia Skogster.
Nyt kolisee

Nyt kolisee on rap kokoelma-albumi, joka julkaistiin 4. huhtikuuta 2014. Se pohjautuu J. Karjalaisen albumiin "Et ole yksin". Levyn nimi "Nyt kolisee" on anagrammi alkuperäisestä nimestä. Albumilta on julkaistu singlenä "Miljoona vuotta (Meripihkahuone)" ja "Nykyään näin (Sinivalkoisia sirpaleita)". "Nyt kolisee" nousi parhaimmillaan Suomen virallisen albumilistan kärkeen.
Taustaa.
Et ole yksin -levyä vuonna 2013 miksatessaan J. Karjalainen ja tuottaja-rumpali Janne Haavisto panivat merkille, että muista raidoista riisuttuna Haaviston ja basisti Tom Nymanin muodostama rytmiryhmä kuulosti todella funkilta. Rytmeistä löytyi soul- ja jopa hiphop-vibaa.
Janne mainitsi asiasta Karri "Paleface" Miettiselle vuoden 2013 Ruisrockin bäkkärillä.
Tästä alkoi prosessi, jonka puitteissa Et ole yksin -sessioiden raidat purettiin ja laitettiin jakoon Palefacen valitsemalle joukolle paritettuja räppäreitä ja tuottajia. Mukaan valikoitui kirjava joukko marginaalin kyntäjistä klubibängereiden metsästäjiin.
Ruokaympyrä

Ruokaympyrä on yhdysvaltain kansallisen tiedeakatemian kehittämä ympyrädiagrammi, jossa luokitellaan ruoka-aineksia eri osiin. Tiedeakatemia suositteli, että kaikkiin diagrammin ruoka-aineryhmiin kuuluvia ruoka-aineita nautittaisiin päivittäin.
Alkuperäisen ruoka-aineympyrän ensimmäinen lohko sisälsi vihreitä ja keltaisia vihanneksia, toinen lohko sisälsi appelsiinin, tomaatin, greipin, kaalin ja vihersalaatin, kolmas lohko perunat sekä muut vihannekset ja hedelmät, neljännessä lohkossa olivat maito ja maitotuotteet, viidennessä liha, siipikarja, kala ja munat, kuudennessa leipä, jauhot ja murot ja seitsemännessä voi sekä A-vitaminoitu margariini.
Jälleenrakennustyömaiden ruokahuollosta vastanneen Työmaahuolto Oy:n perustaja Tellervo Hakkarainen toi ruokaympyrän Suomeen tuliaisena 1950-luvun Yhdysvaltainmatkaltaan. Perunat sekä vihannekset, hedelmät ja marjat ryhmiteltiin Suomessa uudelleen vain kahteen lohkoon.
Ruokaympyrästä kehitettiin myöhemmin erilaisia versioita, kuten ruokakolmio ja ruokapyramidi. Ruokaympyrä on sisältänyt yleensä pelkkiä ruoka-aineita, mutta vuoden 1998 ruokaympyrä sisälsi myös teollista valmisruokaa edustavat jäätelön, maustetun jogurtin ja pikaperunamuusin.
Makiranmesikko

Makiranmesikko ("Meliarchus sclateri") eli aiemmalta nimeltään sancristóbalinmesikko on mesikoiden heimoon kuuluva varpuslintu. 
Levinneisyys.
Makiranmesikkoa tavataan kotoperäisenä Makiran saarella Salomonsaarilla. Saaren nimi oli aiemmin San Cristóbal. Lajia on kuvattu yleisestä runsaslukuiseksi, ja se on luokiteltu elinvoimaiseksi. Makiranmesikon elinympäristöä ovat metsät. Sen ravintoa on kasvien mesi ja hyönteiset.
Espanjan Grand Prix 2014

Espanjan Grand Prix on Formula 1 -sarjan viides kilpailu kaudella 2014. Kilpailu ajettiin 11. toukokuuta 2014 Barcelonassa sijaitsevalla Circuit de Barcelona-Catalunyan moottoriradalla.
Mercedes -tallin kuljettajat ajoivat kauden neljänteen kaksoisvoittoon Lewis Hamiltonin johdolla, ero kolmanneksi ajaneeseen Daniel Ricciardoon oli peräti 49 sekuntia. Se oli kauden suurin marginaali, jolla Mercedekset voittivat kanssakilpailijat. Vain kuusi kuljettajaa ajoi täydet 66 kierrosta.
Kilpailu.
Paalupaikalle aika-ajoissa ylsi Lewis Hamilton. Hänen rinnalleen lähtöruudukkoon ajoi Nico Rosberg. Aika-ajoissa vaihdelaatikkoviasta kärsinyt Sebastian Vettel joutui lähtemään ruudusta 15 kilpailuun. Lähdössä Mercedes -kuljettajat pitivät paikkansa, mutta nelosruudusta lähtenyt Williamsin Valtteri Bottas nousi kolmanneksi ohitettuaan Red Bull -kuljettaja Daniel Ricciardon. Varikkopysähdysten yhteydessä tilanne kuitenkin kääntyi jälleen Ricciardon eduksi. Ensimmäisellä kierroksella Pastor Maldonado törmäsi Marcus Ericssoniin, mutta molemmat pystyivät jatkamaan matkaansa. Kilpailun ensimmäinen keskeyttäjä oli Toro Rosson Jean-Éric Vergne pakoputkivian myötä kierroksella 24. Caterhamin Kamui Kobayashi keskeytti kilpailun kierroksella 34 jarrujen hajottua. Red Bullin Sebastian Vettel teki hienon nousun ruudusta 15 neljänneksi.
Kilpailun voittoon ajoi Lewis Hamilton neljättä kertaa peräkkäin, ja siirtyi ensimmäistä kertaa MM-pistejohtoon tällä kaudella. Toisena maaliin ajoi Nico Rosberg, ja kolmantena Daniel Ricciardo. Neljäs oli Vettel ja viides Bottas. Ferrari -kuljettajat väänsivät kättä sijasta kuusi. Vain muutama kierros ennen maalia kotiyleisön edessä Fernando Alonso onnistui ohittamaan Kimi Räikkösen tuoreemmilla renkaillaan. Alonso ajoi maaliin kuudentena ja Räikkönen seitsemäntenä. Aika-ajoissa positiivinen yllättäjä, Romain Grosjean ajoi maaliin kahdeksantena saavuttaen Lotus -tallin kauden ensimmäiset pisteet.
Kilpailun nopeimman kierroksen ajoi Sebastian Vettel. Ensimmäisen kerran kaudella joku muu ajoi kilpailun nopeimman kierroksen kuin Mercedes -kuljettajat.
Unkarin Grand Prix 2014

Unkarin Grand Prix 2014 oli Formula 1 -kauden 2014 yhdestoista osakilpailu, joka ajettiin 27. heinäkuuta Hungaroringin moottoriradalla Mogyoródissa, Unkarissa.
Kilpailu.
Mercedeksen Nico Rosberg lähti kilpailuun paalupaikalta ja pystyi pitämään kärkisijansa lähdössä. Kolmannesta ruudusta lähtenyt Williamsin Valtteri Bottas ohitti ensimmäisessä mutkassa Red Bullin Sebastian Vettelin. Seitsemännellä kierroksella Caterhamin Marcus Ericsson ajoi ulos, minkä seurauksena radalle tuotiin turva-auto. Turva-auton aiheuttaman varikkotoiminnan seurauksena kisan kärkisija vaihtui. Mclarenin Jenson Button nousi kärkeen, toisena ajoi Red Bullin Daniel Ricciardo ja kolmantena Williamsin Felipe Massa. Kierroksella 23 Force Indian Sergio Pérez ajoi rajusti ulos ja jälleen kerran turva-auto tuli radalle. Varikkotoiminnat alkoivat jälleen ja tämän seurauksena Ferrarin Fernando Alonso nousi kärkeen. Kymmenen kierrosta myöhemmin Vettel menetti autonsa hallinnan pääsuoralla ja pyörähti näyttävästi. Auto ei kuitenkaan kärsinyt vahinkoja ja hän pystyi jatkamaan. Kierroksella 47 kilpailun kärjessä olivat Ricciardo, Alonso, Lewis Hamilton, Rosberg ja Bottas. Kierroksella 51 Mercedeksen Hamiltonille ilmoitettiin, että hänen täytyisi päästää tallikaverinsa Rosberg edelleen, mutta Hamilton ei totellut käskyä. Kierroksella 62 Alonso oli jälleen noussut kärkeen, Hamilton oli toisena ja Ricciardo kolmantena. Kaikki kolme olivat muutaman sekunnin kymmenyksen päässä toisistaan. Kierroksella 67 Ricciardo ohitti tyylikkästi Hamiltonin ja heti seuraavalla kierroksella Alonson, nousten näin kärkeen. Ricciardo ajoi voittajana maaliin toista kertaa urallaan. Alonso oli toinen ja huikean nousun varikonportilta tehnyt Hamilton kolmas. Loput pistesijat menivät Rosbergille, Massalle, Ferrarin Kimi Räikköselle, Vettelille, Bottakselle, Toro Rosson Jean-Éric Vergnelle ja Buttonille.
800 metrin juoksu olympialaisissa

800 metrin juoksu on ollut kesäolympialaisten ohjelmassa nykyaikaisten olympialaisten historian alusta alkaen, vuodesta 1896. Naisten 800 metrin juoksu oli olympialajina ensimmäistä kertaa vuonna 1928. Seuraavan kerran naiset kilpailivat 800 metrin olympiamitaleista vuonna 1960. Eniten kultamitaleita ovat voittaneet miesten juoksussa yhdysvaltalaiset ja naisten juoksussa neuvostoliittolaiset ja brittiläiset urheilijat.
Brennan Heart

Brennan Heart (oikealta nimeltään Fabian Bohn (s. 2. maaliskuuta 1982) on hollantilainen dj ja hardstylen tuottaja.
Bohn teki työtä Hardstylen kanssa vuodesta 2002 Brennan &amp; Heart duon jäsenenä dj Theran kanssa, kunnes he erosivat vuonna 2005. Toukokuussa 2006 hän aloitti oman sublabelin M!D!FY (luettuna Midify) Dov Elkabasin kanssa Scantraxxilla. Hän teki virallisen laulun Defqon.1 Festivalille vuonna 2007. Vuonna 2012 Bohn perusti uuden levy-yhtiön, Brennan Heart Musicin. Ensimmäinen julkaistu single oli "Lose My Mind" (mukana Wildstylez).
Vuonna 2013 Bohn perusti uuden levy-yhtiön We R Recordsin.
Vasili Dolgorukov (sotamarsalkka)

Vasili Vladimirovitš Dolgorukov (; tammikuu 1667 – 22. helmikuuta 1746 Pietari) oli venäläinen ruhtinas ja sotamarsalkka, jolla oli merkittävä vaikutus valtakunnan asioiden johtoon varsinkin Pietarin Suuren kuolemaa seuranneina vuosina.
Vasili Dolgorukov kuului merkittävään Dolgorukovin ruhtinassukuun. Hän osallistui Suureen Pohjan sotaan ja kukisti vuosina 1708–1709 atamaani Kondrati Bulavinin johtaman kasakoiden kapinan. Dolgorukov pääsi aluksi Pietari Suuren suosioon, mutta hän vastusti tämän toteuttamaa uudistuspolitiikkaa. Vuonna 1718 Dolgorukovin väitettiin olleen mukana pajarien salaliitossa, jonka tarkoituksena oli syrjäyttää Pietari ja nostaa valtaistuimelle tämän poika Aleksei Petrovitš. Dolgorukov menetti kaikki arvonimensä ja hänet karkotettiin maasta. Hänet kuitenkin armahdettiin vuonna 1724 keisarinna Katariinan ansiosta. Vuonna 1728 Pietari II ylensi Dolgorukovin sotamarsalkaksi ja hänet nimitettiin salaneuvoston jäseneksi. Kymmenjäseniseen neuvostoon kuului kaksi muutakin Dolgorukovin suvun edustajaa, ja neuvosto käytännössä hallitsi Venäjää Pietari II:n vuonna 1730 tapahtuneen kuoleman jälkeen ennen kuin uusi hallitsija saatiin valittua.
Dolgorukov kannatti Pietari Suuren veljentyttären Anna Ivanovnan valitsemista uudeksi hallitsijaksi ja oli valmistelemassa listaa ennakkoehdoista, jotka Annan olisi hyväksyttävä ennen vallan saamista. Ne olisivat varmistaneet vallan säilymisen salaneuvostolla. Pian keisarinnaksi tultuaan Anna kuitenkin ryhtyi hallitsemaan itsevaltaisesti ja lakkautti salaneuvoston. Dolgorukov riisuttiin jälleen arvonimistään ja hänet karkotettiin Ivangorodiin ja sieltä vuonna 1739 edelleen Solovetskin luostariin Solovetskin saarelle. Vuonna 1741 valtaan tullut keisarinna Elisabet kuitenkin kumosi hänen tuomionsa, palautti hänen arvonsa ja nimitti hänet sotaneuvoston johtajaksi.
The Secret (kappale)

The Secret on saksalaisyhtye Sash!:n kappale heidän kuudennelta, Life Is a Beach-studioalbumilta. Sen julkaisi Tokapi Recordings 29. maaliskuuta 2013. Kappale sisältää Sarah Brightmanin esittämiä lauluosuuksia. Kappaleelle on tehty myös musiikkivideo, joka julkaistiin videopalvelu YouTubessa 1. huhtikuuta 2013. Kappale ei yltänyt listoille edes Saksassa.